സ്നാപ് ഡീല് കസ്റ്റമര് സര്വീസ് സേവനങ്ങള് ഇനി മലയാളത്തിലും പ്രമുഖ ഇകൊമേഴ്സ് സൈറ്റായ സ്നാപ് ഡീല് മലയാളം ഉള്പ്പടെ എട്ട് പ്രാദേശിക ഭാഷകളില് കസ്റ്റമര് സര്വീസ് സേവനങ്ങള് ആരംഭിച്ചു. ഓക്ടോബറില് ആരംഭിക്കുന്ന ഉത്സവ സീസണിന് മുന്നില് കണ്ടാണ് നടപടി. മലയാളത്തിന് പുറമെ മറാത്തി, കന്നഡ, ഗുജറാത്തി, തെലുഗു, തമിഴ്, ബംഗാളി ഭാഷകളില് സേവനം ലഭ്യമാകും. ഇന്ത്യയിലെ ചെറു നഗരങ്ങളിലും ഗ്രാമങ്ങളിലും ഓണ്ലൈന് ഷോപ്പിങ്ങിന് വളര്ച്ചയുടെ നേട്ടം സ്വന്തമാക്കുകയാണ് സ്നാപ് ഡീലിന്റെ ലക്ഷ്യം. നിലവില് സ്നാപ് ഡീലിന്റെ കസ്റ്റമര് സേവനങ്ങളിലേക്ക് വിളിക്കുന്ന 14 ശതമാനം ആളുകളും പ്രാദേശിക ഭാഷ സംസാരിക്കുന്നവരാണ്. 83 ശതമാനം ആണ് ഹിന്ദി സംസാരിക്കുന്നവര്. ഇന്ത്യയിന് ഇകൊമേഴ്സ് രംഗത്തെ വമ്ബന്മാരായ ഫ്ലിപ്കാര്ട്ടും ആമസോണും നേരത്തെ തന്നെ ആപ്പുകള് ഉള്പ്പടെയുള്ള തങ്ങളുടെ സേവനങ്ങള് പ്രാദേശിക ഭാഷകളില് ആരംഭിച്ചിരുന്നു. കൂടാതെ വിപണിയില് വലിയ രീതിയില് സാന്നിധ്യം അറിയിച്ച മീഷോ, ഡീല് ഷെയര് ഉള്പ്പടെയുള്ള പല സോഷ്യല് കൊമേഴ്സ് സ്റ്റാര്ട്ടപ്പുകളും പ്രാദേശിക ഭാഷകളില് ലഭ്യമാണ്.